Cavona

Cavona (inscì anca in Italian; in del dialett del sitt l'è pronunciaa [ka'ona]) l'è ona frazion del comun varesott de Cuvej, in la Valcuvia.
El paesin el se troeuva a est del centro comunal, in direzion de Ransc. La soa via principal l'è via Fabio Filzi.
Cavona l'è stada on comun indipendent (che 'l partegniva a la Piev de Valcuvia), fina al 1928, quand l'è vegnuda ona frazion de Cuvi e poeu quand Cuvej el s'è destaccaa de Cuvi, in del 1956, Cavona gh'è restada tacada.

 Ol nomm 
Ol nomm Cavona poderia vegnì del fatto che ona voeulta a gh'eva ona cava in di praa per nà a Cuvi, anca se gh'è chi che pensa che Cavona el voeura dì ona cà ("Ona ca'="ca'ona"), perchè quand che gh'è staia la pest dol Milases'cent, la s'è salvada domà ona fameja in tutt ol paes.
Questa fameja, alora, per rengrazzià la Madonna de vess scampaa, l'è naia a Lorett; quand che hinn tornaa indree, hann fai su 'na copia de la Santa Cà de la Madonna, compagna de quella de Lorett, che poeu l'è deventada on santuari.

miniatura|manzína|Ol dedent de la Santa Casa, con la Madona Nera

 De visità 
Alter robb de vedè a Caona hinn la gesa de San Michee, dol 1713, che l'è verta per la messa de la domenega de Pasqua al Dì di Mort, e ol Museo di Indian d'America, che l'è vere tutt i domenegh al dopomezzdì.El sit del comun

Denanz al museo (che ona voeulta l'era l'asili dol paes) a gh'è ol monument ai Mort de la Guerra Granda e de la Segonda Guerra Mondial. Ol monument l'è opera dol Giacomo Oleari, scultor cavones.

 Tradizon dol paes 
In di ann passaa, Cavona l'era cognossuda in tutta la vall (e anca foeura) per i sò carr de Carnevaa. Ol primm l'è stai Ul pescaudor, che 'l parlava già de l'inquinament in dol 1971, e che l'ha vinciuu a Pont, Cuvej e Port. Alter carr a hinn: Rutam petroli (tridà rotam per fà ol petroli), La torre di Pisa (cont on progett per salvà la torr de Pisa cont ona stampella), Tutti in Maschera (con su tutt i mascor de la comedia), e tanti alter.

I risultà de tutt i car de Carnevaa
 Ann  Nomm  Resultà 1971  Ul Pescaudur  1°Pont, 1° Cuvej, 1°Port 1972  Ul Pescaudur  Partecipaziun Cuvej, Vares 1974  Rutam Petroli  - 1975  Schwarzenbach - il frontaliere  Partecipazun Vares 1976  Schwarzenbahc - il frontaliere  Partecipaziun Port e Gavirà 1976  La Banca di Cavona  Partecipaziun Port e Gavirà 1977  Lo scandalo Lockheed  Partecipaziun Pont e Port 1978  Osteria del Pozett  Partecipazin Cuvej, Port 1981  L'ape Maia  Partecipaziun Cuvej, Cuvi 1982  Le Nozze del Secolo (grupp)  Partecipaziun Cuvej, Port 1987  La Maradonata  1°Pont, Partecipaziun Cuvej e Laven 1987  David Gnomo  Partecipaziun Laven, Pont 1987  Matrimonio Fiat-Alfa  3° Pont, 4° Laven, partecipaziun Cuvej 1988  Cume sevum e cosa fasevum  Partecipaziun Cuvej, Pont, Besozz 1989  Le Carceri d'oro  Partecipaziun Cuvej, Pont, Luin 1990  La Torre di Pisa - Mali e rimeid  1° Pont, 1° Carevà, Partecipazion Luin e Cuvej 1992  Tutti in maschera!  1° Laven, 1°Port, 1 °Carevà, partecipaziun Cuvej 1993  Spinaci per la Lira  1°Pont, 1 °Carevà ex aequo, 2°Laven, partecipaziun Cuvej 1994  Attenti al Grillo!  1°Laven, 1°Pont, 2 °Carevà, partecipaziun Cuvej 1995  I Pagliacci  2°Laven,2 °Cujià, 3°Pont, partecipaziun Cuvej 1997  Caso Prodi-Cirio  1°Laven, 2 °Cunard, 3°Pont, partecipaziun Cuvej 1998  Reportage su Marte  3°Laven, 3°Sangian, 5°Pont, partecipaziun Cuvej 2004  Ropp de Matt em salvà la Parmalat  6° Laven, partecipaziun Gavirà 2010  I Gatt de Cavona  4° Sangian, partecipaziun Cuvej&Cuvi, partecipaziun Gavirà 2011  Cavonix  Partecipaziun Cuvej&Cuvi, Gavirà, Laven

La festa dol paes de Cavona l'è la Madona de Setember, la prima domenega de quell mes: a la matina gh'è la messa in piazza denanz a la Santa Casa, al dopomezzdì la procession de la Santa Casa fin su a la gesa de San Michee e tornà indree, e subet dopo i gioeugh in piazza, la lotteria e ol tradizional incanto dei canestri.

I abitant dol paes hinn ciamaa i gatt de Cavona.
De on quai ann, tutt i cavones e tutt quei che ghe pias Cavona gh'hann ol sò grupp su Facebookla pagina di cavones su facialiber.

 Referenz 

Categoria:Frazzion di comun de la Provincia de Vares
Categoria:Paes de la Valcuvia
Categoria:Comun de la Piev de Valcuvia